
  
    
      
    
  


  
    
      [image: ]

    


    Cathy Williams


    Légy óvatos!


    Liz Fielding


    Széptevő receptre

  


  
    [image: ]

  


  


  
    Minden jog fenntartva. Jelen kiadvány bármely részét tilos a kiadó írásos engedélye nélkül módosítani, sokszorosítani, bármilyen elektronikus vagy gépi formában és egyéb módon közzétenni vagy terjeszteni, beleértve a fénymásolást, felvételkészítést és mindenfajta információtároló vagy -visszakereső rendszert; kivételt képez a kritikus, aki kritikájában rövid szakaszokat idézhet belőle. Ez a kiadvány a Harlequin Enterprises ULC-vel létrejött megállapodás nyomán jelenik meg. Jelen mű kitalált történet. A nevek, személyek, helyszínek és események a szerző képzeletének termékei, vagy fiktív módon alkalmazza őket. Bármely hasonlóság élő vagy halott személlyel, üzlettel, vállalattal, eseménnyel vagy helyszínnel teljes mértékben a véletlen műve, és nem a szerző szándékát tükrözi.


    § All rights reserved including the right of reproduction in whole or in part in any form. Without limiting the generality of the foregoing reservation of rights, no part of this publication may be modified, reproduced, transmitted or communicated in any form or by any means, electronic or mechanical, including photocopy, recording or any information storage and retrieval system, without the written permission of the publisher, except for a reviewer, who may quote brief passages in a review. This edition is published by arrangement with Harlequin Enterprises ULC. This is a work of fiction. Names, characters, places and incidents are either the product of the author’s imagination or are used fictitiously, and any resemblance to actual persons, living or dead, businesses, companies, events or locales is entirely coincidental and not intended by the author.


    © Cathy Williams, 2022 – Vinton Kiadó Kft., 2026

    A ROMANA 845. eredeti címe: Consequences of Their Wedding Charade


    (Harlequin Mills & Boon, Modern Romance)


    Magyarra fordította: Deák B. Miklós


    © Liz Fielding, 2011 – Vinton Kiadó Kft., 2026

    A Romana 846. eredeti címe: Flirting with Italian (Harlequin Mills & Boon, RIVA)


    Második, átdolgozott kiadás. (Első megjelenés: 2014)


    Magyarra fordította: Németi Anita



    Nyomtatásban megjelent: a ROMANA 845-846. számában, 2026


    Átdolgozott kiadás


    ISBN 978-615-108-217-1


    A HARLEQUIN ® és ™ a Harlequin Enterprises Limited vagy a konszern leányvállalatai tulajdonában álló védjegy, amelyet mások licencia alapján használnak.


    Magyarországon kiadja a Vinton Kiadó Kft., 2026


    
      	Akiadó és a szerkesztőség címe: 1118 Budapest, Szüret u. 15.


      	Felelős kiadó: dr. Bayer József


      	Telefon: +36-30-300-9899; e-mail cím: info@vintonkiado.hu

    


    

    Kiadónk újdonságairól, a megrendelési lehetőségekről honlapunkon is tájékozódhat:


    www.vintonkiado.hu


    Az e-book formátumot előállította:


    [image: ]


    www.bookandwalk.hu

  


  


  
    Cathy Williams


    Légy óvatos!

  


  
1. FEJEZET


  –Virágok? Nekem? Másfél órával korábban jössz, és virágot hozol? Nárciszok… Fogalmam sem volt, hogy értesz az angol üvegházi növényekhez!


  Curtis Hamilton százkilencven centiméteres magasságának köszönhetően mosolyogva nézett le jóval alacsonyabb keresztapjára.


  –Attól tartok, fogalmam sincs a melegházi növényekről, sem az angolokról, sem másokról – válaszolta lassan, miközben az orrába szállt keresztapja házának ismerős illata: egy magányos könyvmolyé, aki nagyon szeret főzni.


  Gyorsan levette nedves kasmírkabátját és a kézzel varrott olasz cipőjét, amelyek teljesen alkalmatlanok voltak a cambridgeshire-i télre, de Londonban egyetlen hópehely sem esett. – Azasszisztensem, Julia vette. És csak hogy tudd, nem neked szánta.


  –Gondoltam. De akkor kinek, fiam?


  –Haladjunk sorjában. Mm, minek van ilyen jó illata? – Curtis beleszippantott a levegőbe, miközben lopva ránézett a keresztapjára. William Farrow, aki nyolcéves korában mentette ki Curtist a szörnyű otthonából, minden szeretetét és törődését rá fordította, amiért örökké hálás lesz neki.


  William másfél éve szívbeteg lett, ami egybeesett a cambridge-i iro­da­lom­pro­fesszori nyug­dí­ja­zá­sá­val, és azóta visszahúzódó életet élt, ezért Curtis néha aggódott az öregért. De amikor belépett a konyhába, és a keresztapja részletesen elmondta, mi lesz a vacsora, és honnan szerezte az alapanyagokat, ugyanolyan élénknek tűnt, mint régen.


  William kicsi, köpcös férfi volt, aki otthon is olyan ruhákat viselt, mintha bármelyik pillanatban a királyi család egyik tagja látogathatna el hozzá teára. Curtis ezért nem lepődött meg a kék ing és az elegáns piros nyakkendő láttán.


  Melegség öntötte el a szívét. Nem volt érzelmes típus, de a keresztapját mindenkinél jobban szerette, még ha soha nem is beszélt erről. Curtis végtelenül hálás volt Williamnek, hogy meg­men­tette attól a sorsától, amely a drogos, túladagolásban elhunyt anyák gyermekeit fenyegette.


  –Rég nem jártál itt, kivéve persze a karácsonyi rövid látogatásodat – mondta William, miközben vizet töltött egy vázába.


  Curtis, aki leült a konyhaasztalhoz, és belélegezte a marhahús és az osztrigás pite illatát, egy kis bűntudatot érzett. – Tudom, és sajnálom. Elhiszed, ha azt mondom, hogy korábban is jöttem volna, ha tudok?


  –Persze hogy hiszek neked – mondta William. – Pont ez a baj. Túl sokat dolgozol, Curtis. – Letette a vázát a konyhaszekrényre, kritikus szemmel megnézte benne a csokrot, majd két pohár bort hozott maguknak.


  –Hát, ez egyszerre átok és áldás – morogta Curtis, ahogy mindig, amikor William erre a témára terelte a szót.


  A gondolatai elkalandoztak.


  Hol lehet az a lány? Nem nyitott ajtót, amikor korábban becsengetett hozzá, ami azt jelentette, hogy nincs otthon. Hat órakor, egy havas csütörtökön, ebben a porfészekben…? Hova mehetett? Alegjobb akarattal sem jutott eszébe semmi.


  Akárhogy is, a távolléte annyira meglepte, hogy még sokáig állt kint a hidegben, és egyre csak csengetett, mielőtt feladta, és úgy döntött, hogy továbbmegy a nem messze lakó keresztapjához.


  Megpróbált újra Williamre koncentrálni, aki éppen a magas vérnyomás, a kiégés és más betegségek veszélyeiről beszélt. Ezután feltett néhány kérdést Cur­tis­nek a nagyobb projektjeiről, amelyekkel éppen foglalkozott – ultramodern épületek, amelyek megcáfolni látszanak a gravitáció törvényeit –, majd a pite és a sült krumpli mellett feltette a kötelező kérdést: mikor szándékozik végre megnősülni és családot alapítani?


  Mint mindig, Curtis is azon tűnődött, hogyan jutott William arra a következtetésre, hogy csak egy feleség és egy család teheti teljessé az életet, mikor neki magának soha nem volt családja. És amúgy is, amennyire Curtis meg tudta ítélni, nem úgy látszott, hogy bármi is hiányozna az életéből. Ráadásul Williamnek már régóta tudnia kellett, hogy a keresztfia nem hisz a szerelemben és a happy endben.


  Már nem volt szeretetre éhes kisgyerek, aki az anyja után sóvárog, aki nem törődik vele. Tanult a hibáiból, és ezért már korán elhatározta, hogy soha többé nem adja oda a szívét senkinek. Ehhez az anyja törődésének hiányán kívül a Caitlin-féle katasztrófa is hozzájárult…


  Gyorsan elhessegette a kellemetlen emlékeket.


  A kávé mellett William megkérdezte:


  –Na, most már áruld el, kinek szántad a virágokat, fiam.


  Curtist ez azonnal visszatérítette ahhoz a kérdéshez, amely már két órája foglalkoztatta.


  –Jessicának. Úton idefelé be akartam ugrani hozzá, de fél óráig hiába csengettem. Nem tudod véletlenül, hol van?


  –Virágok Jessnek? Miért?


  Curtisnek kellemetlen volt a keresztapja kíváncsisága.


  –Csak nem bűncselekmény virágot adni valakinek? – kérdezett vissza. Nem értette, miért hozza zavarba néhány kérdés a keresztapjától, holott nincs semmi titkolnivalója.


  –Én… ööö… már egy ideje nem láttam Jesst. Természetesen írtunk egymásnak, de… nem árt néha személyesen érdeklődni, hogy mi van vele.


  –Ki akartad faggatni, hogy vagyok, igaz? – következtette ki William. – Hogy megbizonyosodj róla, hogy a vén róka jól van-e, mióta a szíve már nem a régi. Kedves tőled, hogy aggódsz értem, fiam, de jól vagyok. Ami Jesst illeti – tette hozzá –, épp azt teszi, amit már évek óta tanácsolok neki: férjet keres. – Pillantása a komódon álló virágokra esett. – És egyetlen udvarló sem örül, ha egy másik gavallér virágot ad a szíve hölgyének.


  Curtis még soha nem hallott ennyi régimódi kifejezést egy mondatban. Udvarló? Szíve hölgye? Gavallér?


  Ráadásul William teljesen félreértette a helyzetet!


  Kezét az asztalra támasztotta, és felállt.


  –Mindegy is, de most jólesne egy kávé.


  Ismét csengettek, és Jess felriadt álmából. Egy pillantás a telefonjára elárulta, hogy már kicsit több mint nyolc óra van – egy órával később, mint amikor kelni szokott. Úgy tűnik, elaludt. Szerencsére éppen tanítási szünet van, így nem kell iskolába mennie, különben most nagyon kellene sietnie.


  De valószínűleg nem csoda, hogy elaludt. Hosszú és fárasztó estéje volt. Hogy lehet, hogy egy randi a barátnője barátjával ilyen… unalmas? Aférfi tanár volt egy yorki iskolában, oxfordi diplomája volt filozófiából, ami éles elmét sejtetett, mégis…


  Fejcsóválva felkapta a köntösét, és odasietett a kis sorházi lakás ajtajához, nehogy a postás felverje valamelyik idős szomszédját. De amikor kinyitotta az ajtót, és meglátta, ki áll a küszöbön, leesett az álla.


  Curtis Hamilton…


  Talpig férfi, és olyan hihetetlenül szexi, hogy még a legvisszafogottabb nők is butaságokat kezdtek mondani a jelenlétében. Pedig Jessnek már rég immunisnak kellene lennie a kinézetére, a sármjára és a humorára, hiszen régóta ismerte, és barátok voltak. Hétéves volt, amikor a fiú tíz, és éppen az ő iskolájába került. Mint új diák, természetesen azonnal magára vonta mindenki figyelmét. Mivel Jess anyja Curtis keresztapjának házvezetőnőjeként dolgozott, és Jesst gyakran magával vitte a nyári szünetben. Végül a fiatalok barátok lettek, annak ellenére, hogy a fiú három évvel idősebb volt nála. Néha elvitte horgászni, vagy együtt lógtak a barátaival.


  Visszagondolva Jess úgy vélte, hogy Curtis érzékelte az akkori bizonytalanságát, és segíteni akart neki. Mindig is félénk könyvmoly volt, ráadásul a legmagasabb lány az osztályában, ezért komplexusai voltak.


  Ahogy idősebbek lettek, a srác elkezdett mesélni neki a szakmai terveiről, és nevetve magyarázta, hogy nem az a típus, aki kapcsolatokra vágyik.


  A bizalmas szerep sokat jelentett Jessnek. Más lányok jöttek és mentek Curtis életében, de ő maradt, és élvezte a fiú figyelmét. Aszülei is mindig támogatták, de természetesen elfogultak voltak vele. Jessnek ezért másfajta megerősítésre volt szüksége, és ezt Curtis adta meg neki.


  Mit csinált volna nélküle, amikor öt évvel ezelőtt meghalt a szeretett apja? Curtis akkor épp külföldön volt üzleti úton, de a hír hallatán azonnal hazatért, és hagyta, hogy Jess kisírja magát a vállán.


  Nem csoda, hogy a lány titokban mindig rajongott érte. Más embereknél a gyermeki csodálat és a kamaszos rajongás idővel elhalványul, de sajnos az ő esetében nem így történt. Épp ellenkezőleg: az érzései iránta még erősebbé váltak, és valami mélyebb, érettebb dologgá alakultak.


  Sok éven át hiába vágyott arra, hogy több lehessen Curtis számára, mint csak egy jóbarát, de amikor a férfi másfél éve eljegyezte Caitlin Smytht, végre beletörődött, hogy soha nem lesz köztük semmi. Talán különleges szerepet játszhat az életében, de soha nem léphet túl a „legjobb barát” státuszon.


  Azóta Jess tudatosan kerülte őt, annak ellenére, hogy Caitlin időközben felbontotta az eljegyzésüket. Jess ugyan válaszolt a férfi e-mailjeire, és néha telefonált is neki, de mindig talált valami kifogást, hogy ne kelljen találkozniuk, amikor Curtis Williamnél jár. Iskolai kirándulás, látogatás az anyjánál, aki Devonba költözött, vagy pedig annyi a munkája, hogy sajnos, sajnos most egy perc ideje sincs…


  Nem volt könnyű, de sikerült távol tartania magát tőle. És ha mégis előfordult, hogy nem tudta teljesen elkerülni, akkor legalább gondoskodott róla, hogy ne legyenek kettesben. Abiztonság kedvéért.


  Most azonban már késő volt. Curtis ott állt hús-vér valójában, egy dobozzal a kezében, és olyan mosollyal az arcán, amely zavarba ejtően szexi volt.


  A lány tekintete végigsiklott a kabátján, amely teljesen alkalmatlan volt az itteni időjáráshoz, akárcsak a bőrcipője. Alatta kopott farmer és egy régi rögbipóló volt. Hihetetlenül szexi volt a sűrű, sötét hajával, zöld szemével, az állán lévő gödröcskével és a hosszú, sötét szempilláival…


  –Beengedsz, vagy itt kell megfagynom?


  –Curtis! – kiáltotta, amikor végre megtalálta a hangját.


  –Á, hát mégsem felejtettél el! – viccelődött a férfi. – Jess, engedj be a melegbe! Akabátom és a cipőm is átázott. – Azzal válaszra sem várva elsietett mellette, és bement a házba.


  Jess tehetetlenül nézte, ahogy letette a dobozt a fal melletti kisasztalra, és levetette a kabátját.


  A lány minden erejével igyekezett megbékélni a ténnyel, hogy Curtis soha nem fog vonzódni hozzá. Ő ugyanis a csinos, vékony, szőke lányokat szereti, és nem az olyan nőket, mint ő – a barna hajú, száznyolcvan centis, teltkarcsú csajszikat….


  Apja halála után a csokoládéban keresett vigaszt, de az elmúlt hónapokban visszafogta magát, így mára már visszanyerte régi alakját.


  Curtis homlokráncolva nézett rá.


  –Hol van a szemüveged? – kérdezte olyan zavartan, mintha sértésnek venné, hogy Jess eltitkolta előle, mit tett a rövidlátása ellen.


  –Lézeres szemműtétem volt – magyarázta a lány, és még mindig kissé kábultan követte a férfit a konyhába, ahol szó nélkül leült az asztalához. – Mit csinálsz itt?


  –Hoztam fánkot. – Curtis a dobozra mutatott, amelyet időközben a konyhapultra tett.


  –Azért jöttél, hogy fánkot hozz nekem?


  A férfi vállat vont.


  –Miért ne? Ezért vannak a barátok.


  –Curtis, még aludtam, amikor becsengettél!


  A férfi figyelmesen végigmérte a lányt.


  –Igaz, kicsit fáradtnak tűnsz. Hosszú éjszakád volt?


  A lány nem törődött vele.


  –Először felöltözöm.


  –A hajad is valahogy más…


  –Curtis, akkor folytassuk a beszélgetést, amikor visszajöttem, bár ma őszintén szólva… még sok a dolgom.


  –Micsoda? – kérdezte a férfi. – Szünet van, Williamtől hallottam. Nem kell dolgoznod.


  –A tanárok a szünetben is dolgoznak, és most nagyon sok dolgom van – mondta frusztráltan Jess.


  –Miattam nem kell átöltöznöd. Láttalak már ilyen szerelésben.


  Jess ezt a megjegyzést is figyelmen kívül hagyta. Igen, Curtis már többször látta őt kócosan és pizsamában. Egyszer például miután szakított egy Mickey nevű vékony, szőke lánnyal, bejelentés nélkül becsengetett az anyjához, ahol akkoriban Jess lakott. Két horrorfilmet néztek meg egymás után, közben több zacskó chipset ettek meg, és egy üveg bort is megittak. Akkoriban a tinis rajongása valami sokkal veszélyesebbé változott…


  Hirtelen megfordult, és bement a hálószobájába. Egy régi, kényelmes joggingnadrágot és egy rendkívül bő pulóvert választott, majd kritikus pillantást vetett a tükörbe. Sajnos a magasságán nem tudott változtatni, de az új, vállig érő frizurája jól állt neki, és nagyon jó volt, hogy nem kell többé szemüveget hordania. Aszeme színe ugyanis sötétkék volt, ami szemüveg nélkül sokkal jobban érvényesült.


  Mély levegőt vett, és visszatért a konyhába, ahol Curtis kényelmesen elnyújtózva ült a székén, és élvezettel evett egy fánkot.


  –Kérsz te is?


  A lány megrázta a fejét.


  –Talán később.


  Észrevette, hogy Curtis levette a cipőjét, amíg ő kávét főzött. Még mindig nem heverte ki a hirtelen megjelenése okozta sokkot. De még ennél is ijesztőbb volt, hogy ennyi idő után is hihetetlen hatással volt rá. Ajelenléte annyira kitöltötte a kis szobát, hogy ő alig tudott lélegezni. És miközben a kávét öntötte ki, nagyon is tudatában volt a férfi tekintetének. Egész testében furcsa bizsergést érzett.


  Mindig is vonzónak találta Curtist. Mindig is elpirult a jelenlétében. De mióta elhatározta, hogy egyszer s mindenkorra kiveri a fejéből, még rosszabb lett.


  Sürgősen meg kell oldania ezt a problémát! Legjobb lenne, ha megkérné, hogy menjen el, miután megitta a kávéját, és akkor talán meglátogatja az anyját.


  Vagy nem.


  Nem lenne ez gyávaság? Ráadásul nem akarta cserben hagyni Curtis keresztapját, akinek éppen segített megírni a memoárját. Azidős férfi a nyugdíjba vonulása óta dolgozott rajta, és Curtis hetente egyszer meglátogatta, hogy együtt ebédeljenek, és egy kicsit beszélgessenek. Jess tudta, hogy William néha nagyon magányos.


  Két teli kávéscsészét tett az asztalra, és leült Curtis mellé.


  A férfi kortyolt egyet, és félig szórakozottan, félig figyelmesen nézett rá a zöld szemével a csésze pereme felett.


  –Mondd csak… te tényleg kerülsz engem, Jessica Carr?


  A lány megijedt és összerezzent.


  –Ne butáskodj! – tiltakozott elpirulva. – Miért kerülnélek?


  –Fogalmam sincs, de várom a választ.


  –Elfoglalt voltam. Adományokat gyűjtünk az iskolánk új számítógépes terméhez, ami elég időigényes.


  –Mindig ezt mondod, amikor találkozni akarok veled. Nem ismered azt a mondást, hogy néha ünnepelni is kell, ahelyett hogy mindig csak dolgoznál? Bár a pletykák szerint az utóbbi időben nem csak munkádból áll az életed…


  –Miről beszélsz?


  –Tegnap este be akartam ugrani hozzád Williamhez menet, de nem voltál itthon. Randiztál?


  –Ne legyél olyan kíváncsi – mondta bosszúsan a lány, és a szemét forgatta, de akaratlanul is elmosolyodott. Könnyű volt újra belekezdeni a szokásos szócsatájukba. – Ugye tudod, hogy a magánéletem nem rád tartozik?


  –Ha nem rám, akkor kire? Na, mesélj már, milyen volt? Hol ismerted meg?


  –Egy barátnőm barátja, és nagyon jól ment a randi. Tanár, mint én, szóval sok közös van bennünk.


  –Őszintén szólva elég unalmasnak hangzik. Nem azt mondják, hogy inkább az ellentétek vonzzák egymást?


  –Mit szólsz Williamhez? – próbált témát váltani Jess, mielőtt túl sokat elárulna magáról. – Kicsit lehangoltnak tűnt, amikor a múlt héten meglátogattam.


  –Lehangoltnak? Hogyhogy? Atelefonban nagyon vidámnak tűnt.


  –Mert nem akar téged nyugtalanítani, Curtis!


  –Miért aggódnék, ha őszinte velem?


  –Mit gondolsz?


  Curtis homlokráncolva nézett rá.


  –Ingerültséget hallok a hangodban.


  Jess elnyomott egy könnyű borzongást, amikor meghallotta a szokásos, őrülten szexi faggatózását. Curtis nem csak azért volt vonzó, mert jól nézett ki, és sok pénze volt. Jól tudott hallgatni, és remek érzéke volt a finom árnyalatokhoz. Rávette az embereket, hogy olyan dolgokat áruljanak el neki, amiket inkább magukban tartottak volna. Ráadásul hihetetlenül bizalmas volt vele…


  Óvatosnak kell lennie, nehogy újra belekeveredjen abba, amit épp megpróbál elkerülni – hogy beleszeressen egy olyan férfiba, aki csak a szomszéd lányt látja benne. Ezért úgy döntött, hogy nem megy bele az ingerlékenysége okába. Ami azonban Curtis keresztapját illeti, akit nagyon kedvelt, őszintén fog beszélni vele.


  –Nem akar terhet jelenteni neked, Curtis.


  A férfi még soha nem volt ilyen sokáig távol, és ezalatt Jess tényleg depressziós tüneteket vett észre Williamnél – olyan jeleket, amelyekre az apja halála óta érzékeny volt.


  –Ne butáskodj!


  –Néha olyan vak vagy! Te vagy a tökéletes keresztfiú, William büszkesége, aki kitűnő matematikai diplomát szerzett Cambridge-ben, és olyan alkalmazást fejlesztett ki, amelyet minden építészeti iroda és mérnöki stúdió meg akar szerezni. Egy zseni, aki huszonhárom évesen már saját ingatlanportfólióval rendelkezett, mellékesen alapított egy építőipari céget. És mintha ez még nem lenne elég, cégeket is felvásárolt, és ezzel több milliót kaszált…


  Curtis védekezően emelte fel a kezét.


  –Most már hagyd abba, különben még a fejembe száll a dicsőség, és ez biztosan az utolsó dolog, amire vágysz. – William és depresszió? Már a gondolattól is elszorult a torka.


  –Az az érzésem, hogy kímélni akar téged. Nem érzi jól magát, már hetek óta. Rég nem voltál nála, ezért nem tudod megítélni, hogy van.


  –Tudod, hogy te vagy az egyetlen nő, aki így beszél velem? – kérdezte a férfi, miközben fejben már megoldásokat keresett William problémájára.


  Jess kissé megrázta magát, hogy kitisztítsa a fejét. Nem az én dolgom, hogy kivel jár!


  –Az csak azért van, mert a többi nő mindent megtenne, hogy veled lehessen, és ezért mindenben egyetértenek veled. Ha engem kérdezel, ez egyáltalán nem egészséges.


  A férfi hangos nevetésben tört ki.


  –Jó, hogy legalább egy ember van az életemben, aki gondoskodik arról, hogy az egóm ne tengjen túl – mondta szárazon.


  –Köszönöm a bókot – viccelődött Jess, bár a szíve fájdalmasan összeszorult.


  –Rendben, a következő napokban figyelni fogok Williamre. Mivel most jártam külföldön üzleti úton, talán még tovább is maradhatok, mint eredetileg terveztem. Mi lenne velünk internet nélkül? Így gyakorlatilag bárhonnan dolgozhatunk, és hála istennek, a házban kiváló a net. – Curtis hirtelen felült, és komolyan nézett Jessre. – Egyébként nem ok nélkül hoztam ajándékot.


  –Nem is tudtam, hogy a fánkot ajándéknak lehet tekinteni. Igaz, hogy még három hónap van a születésnapomig, de azért köszönöm.


  –Ez nem annyira ajándék, mint inkább… – Aférfi habozott. – Hogy is fogalmazzak…


  –Ne légy olyan szégyenlős, Curtis, az nem illik hozzád!


  A férfi mosolyogva felállt, és kinyitotta a hűtőszekrényt.


  –Van valami reggelire? Afánk nem igazán laktató.


  Ez van, ha valaki csak jóbarát, gondolta Jess. Egy srác, aki nem szégyelli átkutatni a hűtődet valami ennivaló után, ahelyett hogy vörös rózsákkal és operajegyekkel állna elő.


  Lemondóan sóhajtott.


  –Ülj le, csinálok rántottát.


  –Van egy jobb ötletem: meghívlak reggelire.


  –Nem lehet – mondta sietve Jess. – Túl sok a dolgom.


  –Ahogy már többször is hangsúlyoztad… Mi olyan fontos?


  –Találkozom néhány kollégával – válaszolta homályosan a lány. – Meg­be­szél­jük, hogyan sze­rez­het­nénk még több adományt. Aza pletyka járja, hogy összevonnak minket az öt mérfölddel arrébb lévő iskolával, ami kész katasztrófa lenne.


  –Akkor úgy tűnik, szükségetek van egy nagylelkű adományozóra – mondta Curtis, miközben ő a hűtőből kivette a tojást és a kenyeret, és elkészítette a reggelit.


  Röviddel ezután két tele tányérral tért vissza az asztalhoz, és leült.


  –Nos, mit akarsz tőlem, Curtis? – kérdezte. Biztosan van valami oka, hogy a férfi az asztalánál ül, és egyenesen rá néz azzal a gyönyörű, zöld szemével. Valamit akar tőle, és az, hogy nem mondja ki, rossz jel.


  –Szükségem van egy… ööö… szívességre.


  –Milyen szívességre?


  Megborzongva lesütötte a szemét. Mindig is vonzódott Curtishez, de még soha nem érezte ezt olyan intenzíven, mint ebben a pillanatban. Abarátság és a tiltott vonzalom közötti határ már régóta elmosódott.


  –Jövő hétvégén egy esküvőn leszek vőfély. John Jones nősül, egy fiatal lord. Hallottál már róla?


  –Nem. Térj végre a lényegre!


  –Mihez kezdenék nélküled?


  Curtis mosolyogva megfogta a kezét, és simogatta – egy öntudatlan gesztus, amely azonban heves fizikai reakciót váltott ki belőle.


  Pedig nem ez volt az első alkalom, hogy a férfi megérintette. Ölelés a születésnapján, puszi karácsonykor. Egyszer még a száját is megcsókolta a fagyöngy alatt. Akkor tizenkilenc éves volt, Curtis pedig huszonkettő. Utána mindenki tapsolt, ő pedig még hetekkel később is érezte a csókját az ajkán, mintha megégette volna.


  Egy esküvő valószínűleg csak tovább rontana a helyzeten.


  –És? – kérdezte nyugodtan, bár a szíve a torkában dobogott.


  –Azt szeretném, hogy elkísérj.


  A lány meglepődve pislogott.


  –Nem egészen értem…


  –Magammal vihetek valakit – magyarázta Curtis. – És én téged akarlak magammal vinni.


  –De miért?


  –Szerintem jót tenne neked, ha kimozdulnál innen egy kicsit – válaszolta a férfi. Amosolya olyan elbűvölő, olyan csábító, olyan izgató volt, hogy Jess tízig számolt, hogy újra tiszta fejjel gondolkodhasson.


  –Jót tenne? – ismételte meg.


  Curtis bólintott.


  –Igen, mert ahogy már egy órája is említetted, kimerült vagy.


  –Kétlem, hogy így fogalmaztam volna – motyogta Jess félhangosan.


  –Az ember gyorsan kiég, ha nincs elég szabadideje. Jó dolog, ha elkötelezett vagy, de vigyáznod kell, hogy ne használjanak ki. És mivel a szabadidődben még férfiakkal is találkozgatsz… – Curtis szándékosan szünetet tartott, hogy Jessnek lehetőséget adjon a magyarázatra, de a lány figyelmen kívül hagyta. –… ez az egész lassan elborít. Azért tudom, mert William említette, hogy mostanában nem segítesz neki olyan gyakran a memoárjában…


  –Igen, beismerem, hogy alig van időm rá, de…


  –Nincs semmi de, Jess! Szükséged van egy kis kikapcsolódásra, és én pont ezt tudom neked nyújtani. Egy hétvégét, ráadásul egy olyan helyen, amit imádsz.


  –Curtis, nem hagyhatok itt mindent csak úgy…


  –Courchevel – dobta be a helyet a férfi olyan drámaian, mint egy bűvész, aki nyulat varázsol elő a kalapjából. – Egy jól megérdemelt hétvége egy ötcsillagos szállodában, ahol azt teheted, amit a legjobban szeretsz: síelhetsz. És egyúttal hatalmas szívességet tennél nekem, Jess. Tudod, hogy állok a házasságokhoz…


  –Persze – mondta szárazon a lány. – Fogadok, hogy attól félsz, a szingli nők rád fogják vetni magukat, ha egyedül mész oda.


  –Pontosan. Szükségem van rád, hogy ez az egész elviselhető legyen. Néhány órát egyedül is kibírok, de négy napot soha.


  –Más szavakkal, szükséged van egy kísérőre.


  Egy kísérő, aki nem ringatja magát hamis reményekbe – egy jó haver, aki immunis az ilyen butaságokra…


  A lány megrázta a fejét.


  –Bármennyire is csábítóan hangzik, Curtis Hamliton, a válaszom: nem!


  
2. FEJEZET


  Curtis értetlenül nézett Jessre.


  –De miért nem?


  Jessnek megvolt a maga helye a férfi életében. Abarátja volt – talán az egyetlen nő a világon, akiről Curtis biztosan tudhatta, hogy nem fog tőle többet várni, mint amennyit adni tud. Ezért teljesen jogos a kérdése, miért mondott nemet Jess egy luxusnyaralásra, amelyért egy fillért sem kell fizetnie, és amely ráadásul lehetőséget nyújtana neki, hogy feltöltődjön.


  Ráadásul minden magyarázat nélkül, egyszerűen elutasította. De mielőtt eszébe jutott volna egy elfogadható magyarázat, Curtis arca hirtelen felderült, és bólintott.


  –Á, már értem!


  Jess megijedt.


  –Tényleg?


  –Persze. Olyan régóta ismerjük egymást, hogy számomra nyitott könyv vagy.


  A lány aggodalma pánikká változott. Curtis ijesztően jó érzékkel rendelkezett a finom árnyalatokhoz. Lehetséges, hogy az elterelő manővere rossz nyomra vezette, és most már tudja, hogy vonzódik hozzá? Hogy az úgynevezett plátói barátság már régóta nem elég neki?


  Elsápadt a gondolatra. Őszintén szólva, nem tudott elképzelni ennél rosszabbat. Nem csak azért, mert megalázó lenne, hogy komolyan azt hiszi, versenyezhet a csillogó szőkeségeivel, hanem azért is, mert akkor valószínűleg elveszítené a legjobb barátját. Mert a férfi biztosan elmenekülne, amilyen gyorsan csak lehet, ha tudná, mi zajlik benne.


  –Tényleg? – kérdezte szívdobogva.


  A férfi bólintott.


  –Úgy tűnik, mostanában minden este el szórakozni mész valahová. Az, hogy titkolózol a tegnap esti randiról, sokat elárul.


  –Mit?


  –Hogy komoly a dolog. – Curtis várta néhány másodpercig, és várakozóan nézett rá. Amikor Jess sem megerősíteni, sem cáfolni nem akarta a következtetését, így folytatta: – Őszintén szólva, kicsit sértve érzem magam, amiért nem akarsz többet elárulni.


  –Miért kellene mesélnem a magánéletemről? – kérdezte Jess zavartan.


  –Miért? Mert te is mindent tudsz az enyémről!


  –Curtis, azt az egész ország tudja! – Alány hangosan felnevetett, de Curtis csak nézett rá, és nem csatlakozott a nevetéshez. – Csak meg kell vennem az újságot, hogy megtudjam, kivel jársz – tette hozzá Jess.


  A gyomra fájdalmasan összeszorult a gondolatra, hány nővel volt már kapcsolata a férfinak. De ha jobban belegondolt, nem tudott róla sokat. Soha nem mesélt neki semmilyen részletet a Caitlinnel való kapcsolatáról sem.


  A gyerekkoráról sem tudott semmit. Csak egyszer említette mellékesen, hogy nem is kívánhatott volna jobb pótapát Williamnél. Egyébként mindig ügyesen kitért a kérdései elől. Ami pedig a házasságot illeti, a hangjában mindig cinikus él volt, amikor erről beszélt, ami nem hagyott kétséget afelől, hogy nem áll szándékában megházasodni.


  Másrészt mégiscsak eljegyezte Caitlint. És nem ő volt az, aki felbontotta az eljegyzést, hanem a nő. Lehet, hogy a kötődéstől való félelme az összetört szívéhez köthető? Jess mindig azt hitte, hogy Curtis egyszerűen ilyen, de talán tévedett…


  Talán itt az ideje, hogy feladja az eddigi tartózkodását, és ő is feltegyen neki néhány kérdést.


  –Még mindig nem mondtad el, pontosan mi is történt Caitlin és közted. – Aférfi titkolózása hirtelen bosszantani kezdte. – Megsértődsz, mert nem akarok neked a magánéletemről beszélni, miközben te végig elhallgattad a sajátodat. Gyanúsan ügyesen titkolózol.


  A férfi mélyet sóhajtott.


  –Mi a baj, Jess?


  –Semmi baj nincs – válaszolta a lány vállat vonva. – Csak megállapítottam valamit.


  –Nem akarod elárulni, kivel találkozgatsz? Semmi baj. Nem is érdekel annyira.


  Ez fájt! Jesst bosszantotta, hogy a férfinak ilyen hatalma van felette. Most, hogy közvetlenül vele szemben ült, hirtelen hiányzott neki a régi bizalom kettejük között.


  Curtis olyan kutatóan nézett rá a kifürkészhetetlen zöld szemével, hogy a szíve gyorsabban kezdett verni.


  –Miért utasítottad vissza a nagylelkű ajánlatomat?


  Most mit válaszoljon erre? Ismét eszébe jutott a minapi randi. Szegény Mike! Olyan kedves, olyan jóképű, annyi jó tulajdonsága van… és mégis olyan unalmas! De mivel ezt semmiképpen sem akarta Curtisnek elmondani, csak vállat vont.


  Ahelyett hogy a remélt témaváltás bekövetkezett volna, a férfi szégyentelenül tovább faggatta.


  –Na, mondd már, jó nyomon járok?


  –Szólt már neked valaki, hogy hihetetlenül idegesítő vagy?


  –Félsz, hogy az új pasid nem örülne, ha egy hosszú hétvégét együtt töltenénk?


  –Soha nem hagynám, hogy egy férfi mondja meg, hogyan töltsem a szabadidőmet.


  Curtis elégedetten bólintott.


  –Gondoltam, de ha mégis ilyen helyzet állna elő, nyugodtan mondhatnád neki, hogy külön szobában leszünk, és csak az ünnepség alatt fogunk találkozni. Amaradék időben azt csinálhatsz, amit akarsz. Síelhetsz például. – Aférfi mosolyogva hajolt előre. – Ne mondd, hogy nem csábít a dolog…


  Jess elpirult, és pislogott. Ha tudná! Azigazi kísértés ugyanis karnyújtásnyira ült tőle. Mi a síelés ehhez képest?


  –Van még egy utolsó érvem, amivel elcsábíthatlak…


  –Hogy érted ezt? – kérdezte a lány lélegzet-visszafojtva.


  –Egy nagylelkű adományt az iskoládnak – válaszolta a férfi. – Mert ha nem egy pasi áll a vissza­uta­sítás mögött, akkor biztosan ez az adománygyűjtés.


  Olyan összeget mondott, amitől a lánynak elállt a lélegzete, mert az iskolája nemcsak egy új számítógéptermet építhetne belőle, hanem két épületrészt is megjavíttathatna, amelyek tavaly télen beáztak.


  –Tényleg ennyire fontos neked, hogy kísérővel menj az esküvőre, Curtis?


  A férfi bólintott.


  –Miért nem kértél tőlem adományt?


  –Soha nem tennék ilyet.


  –Miért nem? – kérdezte Curtis őszinte érdeklődéssel.


  –Mert… én nem csinálok ilyesmit.


  Néhány másodpercig a férfi elgondolkodva nézett rá.


  –Te tényleg különleges vagy, tudod? Mit gondolsz, hány ember kér tőlem pénzt? Nem ismerek senkit, aki ennyire erkölcsös, mint te.


  A lány elpirult a bók hallatán.


  –Már nagyon régóta ismerjük egymást. Már azelőtt ismertelek, hogy meggazdagodtál.


  A férfi bólintott.


  –Na, gyere velem, Jess! Megtennéd ezt értem?


  A lány nem talált több észszerű okot, amellyel visszautasíthatná Curtis ajánlatát. Nem szabad, hogy megtudja, hogy szerelmes belé! Ha továbbra is kerüli őt, akkor talán rájön a dologra. Ráadásul nem akarta elveszíteni őt barátként sem.


  Mike, a tanár talán nem volt neki való, de valahol biztosan ott vár rá az igazi, és amint találkozik vele, minden buta érzése Curtis iránt azonnal elszáll, és újra barátok lehetnek.


  Ezenkívül egy kis síelés nagyon jót tenne neki. Talán egy hosszú hétvége a férfi társaságában elég lenne ahhoz, hogy kigyógyítsa a vonzalmából. Ha látná őt egy szőkeség társaságában, rájönne, mennyire elérhetetlen a számára, és ez eszébe juttatná, hogy ő csak a barátja.


  –Oké, veled megyek, de ne érezd magad kötve az ígéretedhez az adományt illetően. Igazad van, jó lenne pihenni pár napig.


  Curtis elégedetten mosolygott.


  –A szavamat megtartom. Holnapra a sulid bankszámlája hatalmas összeggel fog gyarapodni.


  Jessnek az elkövetkező másfél hétben sikerült elkerülnie Curtist. Azadományra olyan lelkes reakciók érkeztek, hogy nem csodálkozott volna, ha az iskola ünnepnapnak nyilvánítja a beérkezése napját.


  Csak Curtis londoni visszatérése után kerékpározott át újra Williamhez, aki már hallott a közelgő esküvői hétvégéről.


  –Örülök, hogy végre elutazol egy kicsit – mondta neki, amikor leültek az általa sütött pogácsa és az Earl Grey tea mellé a konyhaasztalhoz. – Pont olyan vagy, mint ő: mindketten túl sokat dolgoztok, kedvesem. – Aztán mosolyogva megkérdezte tőle, hogy a férfi, akivel éppen randizik, mit szól ahhoz, hogy a hétvégén egy másik férfival utazik el.


  –Eddig három randim volt három különböző férfival, és egyikkel sem éreztem a szikrát – magyarázta Jess.


  –Hát, még mindig ott van a keresztfiam – mondta William rákacsintva.


  Jess elpirult.


  –Ne butáskodj, William! Curtis csak egy jóbarát, semmi több. – Zavarban köhintett, és a telefonjára nézett, hogy kerülje William tekintetét. – Együtt megyünk erre az esküvőre, de csak azért, mert el akarja kerülni a házasodni vágyó csinos szőke lányokat.


  –Igaz, szereti a szőke lányokat. Nem mintha valaha is lenne ebből valami komoly…


  –Ő csak a kötődéstől fél, William.


  –Tényleg ezt hiszed, kedvesem? Én azt mondanám, hogy jobban vágyik egy komoly kapcsolatra, mint ahogy beismeri. És úgy tűnik, végre jó úton halad.


  –Azt hiszem, ez a jel arra, hogy mennem kell.


  Jess felállt, és felvette a steppelt kabátját. Williamnek unalmában teljesen elment az esze? Hogy juthatott eszébe ilyen hülyeség? Talán ajánl neki néhány könyvklubot, amint visszatér.


  Elég sok embert ismert, akik örülnének egy intelligens volt irodalomprofesszornak, aki ráadásul jól is főz. Egy új hobbi legalább elterelné William figyelmét a téveszméiről. Azutolsó dolog, amire szüksége van, hogy tovább szítsa az érzéseit Curtis iránt.


  –Curtisben sok minden megvan, ami neked kell. – William kikísérte az ajtóig, és megsimogatta a karját. – Afelszínes, elbűvölő külseje mögött sokkal több van, mint gondolnád.


  –Majd megjegyzem – felelte Jess szárazon.


  Mit értett William ezalatt? – kérdezte magától hazafelé menet. Már sokszor volt olyan érzése, hogy Curtis a könnyed bájával valamit rejteget.


  Például semmit sem tud arról, mi történt vele, mielőtt az ő iskolájába került. Agyerekkoráról mindig hallgatott.


  Másrészt meg nem engedheti meg magának, hogy túl kíváncsi legyen. Ahogy felesleges izgulnia a közelgő utazás miatt is.


  Szándékai ellenére a szíve nagyot dobbant, amikor meglátta a férfit a Heathrow-n. Hihetetlenül menő volt a kopott motoros dzsekijében, a kifakult farmerjában, a fekete pulóverében és a bézs cipőjében. Mellette egy luxusbőrönd állt.


  Felnézett a telefonjáról, amikor Jess odalépett hozzá.


  –Köszönöm, hogy kocsit küldtél értem – mondta a lány, hogy elrejtse az idegességét.


  –Nem akartam, hogy tömegközlekedéssel jöjj. Vegyél végre magadnak egy autót, Jess.


  –Van autóm – ellenkezett a lány.


  –Úgy értem, egy olyat, amelyik akkor is működik, amikor szükséged van rá, és nem csak akkor, amikor kedve van – motyogta Curtis, és vetett egy pillantást a karórájára. – Mennünk kell. Hosszú repülés lesz. Nem tudom, miért nem vettem egy magánrepülőgépet. – Aférfi Jessre nézett, és alaposan végigmérte. – Jó ötlet volt, hogy kényelmes ruhát vettél fel.


  –Csak kényelmes ruháim vannak – válaszolta a lány, miközben igyekezett lépést tartani vele.


  –Az esküvőre is?


  –Persze – viccelődött Jess. – Joggingnadrág és pulóver. Van valami kifogásod ellene?

